Bavārija

Bavārija (), oficiāli Bavārijas brīvvalsts (Freistaat Bayern, ), ir viena no Vācijas 16 federālajām zemēm, kas atrodas valsts dienvidaustrumos. Robežojas ar Austriju, Čehiju, Šveici, Bādenes-Virtembergas, Hesenes, Tīringenes un Saksijas federālajām zemēm. Viena no visattīstītākajām un kultūras ziņā atšķirīgākajām federālajām zemēm.

Lielākās pilsētas: Minhene, Nirnberga un Augsburga.

Lielākās upes: Donava, Maina, Izāra.

Kalni un augstienes: Alpi, Bavārijas Mežs (Bayerischer Wald), Fihtela kalni (Fichtelgebirge), Franku Albs (Fränkische Alb), Odenvalde (Odenwald).

 Administratīvais iedalījums 
Iedalās 7 reģionos (Regierungsbezirk): Augšbavārija, Augšfrankonija, Augšpfalca, Lejasbavārija, Lejasfrankonija, Švābija un Vidusfrankonija. Vēl sīkāk iedalās 71 apriņķī (Bezirk) un 25 neatkarīgās pilsētās (kreisfreien Städte).

 Reģions  Nosaukums vācu valodā  Galvaspilsēta  Platība (km²)  Iedzīvotāju skaits(31.12.2013.)  Apdzīvotībasblīvums 20px Augšbavārija  Oberbayern  Minhene  17 529,63  4 469 342  255/km2 20px Augšfrankonija Oberfranken   Baireita 7231  1 056 365  146/km2 20px Augšpfalca Oberpfalz  Rēgensburga 9691,03  1 077 991  111/km2 20px Lejasbavārija Niederbayern  Landshūte  10 329,91  1 189 153  115/km2 20px Lejasfrankonija Unterfranken   Vircburga 8530,99  1 297 992  152/km2 20px Švābija Schwaben   Augsburga 9992,03  1 806 025  181/km2 20px Vidusfrankonija Mittelfranken   Ansbaha 7244,85  1 707 376  236/km2

 Vēsture 
Reinas konfederācijas laikā 1806. gadā izveidojās Bavārijas karaliste, kas vēlāk ietilpa Vācijas Impērijas (1871—1918) sastāvā. Veimāras Republikas un Trešā reiha periodā pastāvēja kā Bavārijas brīvvalsts (Freistaat Bayern).

Pēc Otrā pasaules kara Bavārijas brīvvalsts nokļuva ASV okupācijas zonā, bet 1949. gada 23. maijā to iekļāva Vācijas Federatīvās Republikas sastāvā.

 Ārējās saites